Adaldag

Adaldag (* üm 900 rüm; † 28. April 988) weer en Mönk vun den Orden vun de Benediktiners un Arzbischop vun Hamborg- Bremen vun 937 bit 988. Adaldag hett Hamborg na den 1. Överfall vun de slaawschen Obodriten wedder upboot un de Stadt dat Marktrecht geven. 947 hett he mit de Bisdömer Sleswig, Ribe un Aarhus de eersten dree Unnerbisdömer för sien Arzbisdom vun Kaiser Otto I. tospraken kregen.  De Paapst Benedikt V. hett dat Enn vun sien Leven in Hamborg tobröcht, nadem he afsett wurrn weer. Adaldag weer Kanzler ünner den röömsch-düütschen Kaiser Otto den Groten. Vun em hett he de Grafengewalt mit all Rechten un Vörrechten (besunners över dat Rechtspreken) in Hamborg-Bremen kregen. 983 hett he mit ankieken mösst, wie Hamborg vun de Dänen in Dutt slahn wurrn is un he möss utwieken na Bremen. 

Kiek ok bi
 List vun de Bischöp un Arzbischöp vun Bremen
 Geschicht vun Bremen

 Weblinks 
 genealogie-mittelalter.de (hoochdüütsch)
 Ökumeenisches Lexikon vun de Hilligen (hoochdüütsch)

Kategorie:Bischop
Kategorie:Arzbischop
Kategorie:Arzbisdom Bremen
Kategorie:Bremen
Kategorie:Hamborg
Kategorie:Mann
Kategorie:Middelöller
Kategorie:Röömsch-kathoolsche Kark
Kategorie:Hillig Röömsch Riek vun Düütsche Natschoon
Kategorie:Storven in dat 10. Johrhunnert